Hatt

En **hatt** er et hodeplagg som vanligvis brukes utendørs og består av en hattepull (topp) og som oftest en liten eller stor brem nederst. Hatter fins i utallige uførelser for både kvinner og menn og har spilt en viktig rolle i mote- og drakthistorien i de fleste kulturer. Hatter har vært praktiske plagg til beskyttelse mot sol, regn og kulde, men er også blitt brukt som pynt eller for å markere yrkesmessig, sosial, militær eller religiøs posisjon.

Hatter kan lages av mange slags lette materialer, oftest filt, men også lerretsstoffer eller flettverk. Finere flosshatter kan være laget av silke som er trukket stramt rundt en pappkjerne. Hattemakere kan også kalles modister, særlig hvis de lager damehatter. 

Luer skiller seg fra hatter ved at de vanligvis er enten mindre, mykere eller mangler brem.

## Forskjellige slags hatter og hodeplagg
De fleste hatter er oppkalt etter utførelsen, bruken eller brukeren, for eksempel filthatt, bulehatt, vinterhatt, strandhatt, damehatt, kunstnerhatt, yankeehatt, pilegrimshatt, rallarhatt, sjørøverhatt, gangsterhatt og så videre. I tillegg er det en mengde forskjellige hatter med egne navn, blant annet som del av folkelige og lokale drakttradisjoner, historisk mote eller religiøse og militære draktskikker. Skillet mellom myke luer og større, stivere hatter med brem er flytende.


Fil:Borgervaepningen 1814.jpg|«Borgerbevæpningen» i Bergen i 1814 iført tidsriktige uniformer og myndige, tosnutede admiralhatter.
Fil:Yrigoyen hace un alto en la estación del ferrocarril en la ciudad de Rosario 1926,.jpg|Hatter var fram til rundt 1950 en påkrevd del av korrekt herreantrekk i Vesten. Her en gruppe menn med stråhatter i Argentina rundt 1926. Å ta av hatten for noen er et tegn på underkastelse, respekt og høflighet, men også begeistring.
Fil:Herero women.jpg|Moderne hererokvinner fra Namibia med tradisjonelle kjoler og hatter.
Fil:AnnapolisGraduation.jpg|Nylig uteksaminerte amerikanske marineoffiserer i hvite paradeuniformer kaster luene i været 2005.


## Andre betydninger av ordet
Ordet «hatt» kan også brukes om noe hatteliknende, for eksempel deksler på skorsteiner, såkalte pipehatter, eller den øverste, flate delen av fruktlegemet på visse sopper.

## Se også
* Hodeplagg
* Mote
* Lue – hue – topplue- frygisk lue – hylk – pileus – fallhatt – kalott – jakobinerlue – helveteslue
* Skaut – koneskaut – konelin – kyse – øyse – fald – hijab – slør
* Fontange (hårkappe med høy front)
* Turban – paggri – ao dai Khan dong
* Hette – kveiv (coif)- chaperon – struthette – finlandshette
* Krone – diadem – tiara
* Hjelm – uniform

* Hattepynt – plumage – hattebånd – kokarde
* Modist – hattemaker – skabilken
* Hijab

## Eksterne lenker
* 
* Oppslagsordet «Hatt» i det svenske ''Nordisk Familjebok'' fra slutten av 1800-tallet (på svensk)
* Oppslagsordet «Hat» i ''Salmonsens konversationsleksikon'' fra 1915-1930 (på dansk)
* Digitalkopi av Terence Terrys ''Hatt over hatt : modistenes og hattemakernes hemmeligheter'' (Boksenteret forlag, 1998)
* Digitalkopi av Anne Brit Vihovdes og Anne Ågotnes' ''På hodet : hud, hår, hatt og pynt : velstelt og vurdert siden middelalderen : Bryggens museum 25. april 1997-januar 1998''
* Historisk uniformsterminologi på tysk, engelsk og fransk